De l’arquitectura de Gaudí hom sol ressaltar la seva espectacularitat formal, les nombroses al·lusions simbòliques, la riquesa cromàtica o la varietat de materials utilitzats, tot això sense tenir en compte el que possiblement sigui el valor més important dels edificis gaudinians: la lògica constructiva a partir de la qual van ser aixecats.\nGaudí va utilitzar una geometria nova, basada en les superfícies reglades, que va prescindir del compàs i l’escaire i va obrir possibilitats formals i constructives infinites. No es tracta d’una geometria especulativa o allunyada de la realitat, sinó dirigida a una més gran consolidació del fet constructiu.\nAquesta exposició pretén mostrar el significat de totes aquestes originals solucions geomètriques, el seu sentit eminentment pràctic, pensat per economitzar les formes i fer estables tots els edificis. Per això s’han establert quatre apartats que expliquen de forma didàctica i aclaridora els procediments tècnics desenvolupats per Gaudí: un audiovisual que il·lustra conceptes essencials de l’obra i el pensament de l’arquitecte; una sèrie de maquetes de mida real que expliquen diferents solucions geomètriques; maquetes de petit format, fotografies i dibuixos infogràfics on s’analitza l’origen i l’ús de la geometria utilitzada per Gaudí i, finalment, un mostrari d’edificis importants on es destaquen els més ressaltables.


La segona part decideix un duel frenètic (5-4)\nDuel frenètic i intens entre el Recam Làser Caldes i el Lleida Llista, corresponent als quarts de final de la Copa del Rei 2020/21. Els calderins han aconseguit remuntar un 0-3 en contra i jugaran les semifinals de la competició.\nLa primera part ha estat molt igualada en quant al joc i les opcions per part de tots dos equips. Tot i això, el Lleida ha sigut molt més efectiu i ha marxat al descans amb un gran avantatge.\nDurant els primer minuts de joc el duel ha estat molt equil·librat i cap dels dos equips aconseguia arribar amb claredat a la porteria. Oriol Vives ha fet el 0-1 al minut 15 després d’un llançament llunyà on Camps no ha pogut veure bé la bola ja que hi havia 2 jugadors davant seu.\nEl Caldes seguia sense trobar-se en el partit i els d’Albert Folguera ho han aprofitat molt bé, amb 2 dianes més. Roger Acsensi ha vist blava després d’una falta sobre Tomas. Camps ha aturat la falta directa a Jepi Selva però, poc després, Álvaro Giménez ha vist una altre blava. En aquest cas, Vives ha aconseguit superar al porter del Caldes després de fallar el primer llançament però anotar en la segona jugada. Just abans del descans, di Benedetto ha anotat el 0-3 després de desviar una bola a l’inerior de l’àrea.\nA la represa el partit ha donat un gir de 180 graus. El Caldes ha començat la segona part amb un ritme frenètic i ha aconseguir el que semblava molt complicat: remuntar un 0-3 en contra. Sergi Miras ha fet el 1-3 en només 18 segons de part. El mateix Miras ha tornar a anotar al minut 27 després d’una espectacular jugada personal i una magnifica definició en un mà a mà davant de Serra. Rovira ha culminat la remuntada després d’anotar de falta directa el 3-3. En només 4 minuts, el conjunt de Candami ha aconseguit igualar el partit i donar un cop sobre la taula al duel.\nGerard Camps ha sigut un gran protagonista del matx ja que el porter del Caldes ha atutat constantment penals i faltes directes. Al minut 30, Tomàs no ha pogut superar al porter calderí des de la FD després de la 10a del conjunt vallesà. Di Benedetto ha vist la blava al minut 36 però Rovira no ha pogut superar a Serra. Amb el power-play favorable al Caldes, Camp ha tornat a brillar sota pals aturant una nova FD, en aquest cas a Folguera. El duel portava un ritme frenètic i Roger Acsensi feia el 4-3 en un brillant aixecant i picant. Álvaro Giménez s’ha sumat a la festa anotant el 5-3 després d’una gran definició davant de Serra.\nFerran Rosa ha pogut tornar a ampliar distàncies després de la 15a falta del Lleida però el 6 del Caldes no ha pogut anotar la directa. En la recta final del partit, Camps ha aturat 2 penals en només 3 minuts, el primer a Tomàs i poc després a Vives. El porter del Caldes s’ha fet gegant sota pals en una segona part d’infart.\nSergi Miras ha tingut una bona oportunitat per fer el sisè des del punt de penal però Serra ha aturat l’acció. Cristian Rodríguez ha vist la blava a 5 minuts pel final i, novament, Camps ha aturat la FD, en aquest cas a di Benedetto. Els lleidetans han aprofitat el power-play per retallar distàncies amb un gol de di Benedetto.\nFinalment, el partit no ha donat per res més i el Recam Làser Caldes jugarà les semifinals de la Copa del Rei 2020/21. Els calderins s’enfrontaran al guanyador del partit d’aquesta nit entre el Deportivo Liceo i el CP Voltregà.


EL BLOG D'EN TXABI: VOLEU DIR…\n… que n’hi ha per tant ?.\nMira que a mi m’agrada el futbol; i un Madrid-Barça, i en les circumstàncies d’igualtat com les d’aquesta temporada, ni t’ho explico... Però, és necessari que TV’s i ràdios “escalfin el partit” -ja des del migdia d’avui- amb programacions especials d’un partit que començarà a les 10 del vespre ?. No n’estarem fent un grà massa ?. Si el futbol ja n’està ple de tòpics... quants no se’n diran i repetiran -per activa i per passiva- durant tantes i tantes hores de programació "especial" ?. Si a mi ja em sembla al·lucinant el arribar a sentir una retransmissió radiofònica d’una etapa d’una cursa de bicis (s’ha de tenir imaginació per narrar per radio una cursa de bicis, per intentar donar-li ritme i emoció, tret dels darrers tres-cents metres abans de l’arribada... i això si es que aquesta és en sprint !), què no inventaran avui ràdios i teles per poder estar parlant, parlant i parlant del mateix durant... 10 hores !.\nRecordem-ho: es només un partit de futbol, que l’atzar ha fet coincidir -amb els mateixos contendents, i crec que per vuitena vegada en aquesta mateixa temporada - amb un altre partit de basquet al Palau a les 6 de la tarda.\nEstaria be una bona “rebolcada” per partida doble, no ? .\nJa que porto tants dies parlant del "Objectiu: Camino del Bernabéu", aquí el teniu; però sapigueu que... hi tornarem el 22 de maig !.


Cop d'efecte de l'Ajuntament de l'Escala contra els botellots - XCatalunya.cat\nCop d’efecte de l’Ajuntament de l’Escala contra els botellots\nL’Escala prohibeix l’accés a les platges del municipi de les onze de la nit a les sis del matí per evitar botellots\nCop d'efecte de l'Ajuntament de l'Escala contra els botellots\nL’Ajuntament de l’Escala (Alt Empordà) prohibeix l’accés a les platges del municipi des de les onze de la nit i fins a les sis del matí per evitar “aglomeracions” i els botellots que es produeixen a la zona de Riells.\nEn un ban que entra en vigor aquest mateix divendres, el consistori detalla que la mesura busca frenar aquestes situacions i demana la col·laboració de veïns i visitants.\nTambé recorda que està prohibit menjar i beure en grup a l’espai públic i que l’ordre estarà vigent “fins a nou avís”. La decisió arriba després de setmanes de queixes veïnals i després que l’Ajuntament demanés ajuda a la Generalitat per combatre aquestes situacions.\nEn diversos vídeos, alguns dels quals difosos a les xarxes socials, es poden veure centenars de joves concentrats a la platja de Riells després del tancament dels bars. Els veïns denuncien que ho fan cada nit i sense cap mesura de seguretat.\n1 pensamiento sobre “Cop d’efecte de l’Ajuntament de l’Escala contra els botellots”\nRetroenllaç: La proposta de la patronal de l'oci nocturn per evitar botellots - XCatalunya.cat


RESOLUCIÓ de 16 de setembre de 2014, de la consellera d'Educació, Cultura i Esport, per la qual s'acorda l'ampliació del termini de justificació de les subvencions destinades a la construcció i la remodelació de les infraestructures de les societats musicals de la Comunitat Valenciana per a l'exercici 2014, en el marc de l'Orde 4/2014, de 24 de gener, de la Conselleria de Governació i Justícia. [2014/8511]\nRESOLUCIÓ de 16 de setembre de 2014, de la consellera d'Educació, Cultura i Esport, per la qual s'acorda l'ampliació del termini de justificació de les subvencions destinades a la construcció i la remodelació de les infraestructures de les societats musicals de la Comunitat Valenciana per a l'exercici 2014, en el marc de l'Orde 4/2014, de 24 de gener, de la Conselleria de Governació i Justícia.\nPublicat en: DOGV núm. 7364 de 19.09.2014\nNúmero identificador: 2014/8511\nReferència Base de Dades: 008360/2014\nData d'entrada en vigor: 20.09.2014\nORDE 4/2014, de 24 de gener, de la Conselleria de Governació i Justícia, de convocatòria de subvencions destinades a la construcció i remodelació de les infraestructures de les societats musicals de la Comunitat Valenciana per a l'exercici 2014. [2014/812] (DOGV núm. 7206 de 04.02.2014) Ref. Base de dades 001065/2014\nPer l'Orde 4/2014, de 24 de gener, de la Conselleria de Governació i Justícia es van convocar les subvencions destinades a la construcció i la remodelació de les infraestructures de les societats musicals de la Comunitat Valenciana per a l'exercici 2014 (DOCV 7206, 04.02.2014).\nPel Decret 9/2014, de 12 de juny, del president de la Generalitat, pel qual es determinen les conselleries en què s'organitza l'Administració de la Generalitat, s'assigna a la Conselleria d'Educació, Cultura i Esport la competència en matèria de bandes de música, que fins a eixa data s'atribuïa a la Conselleria de Governació i Justícia, fet que ha significat en la pràctica l'assumpció per la Conselleria de la finalització del procediment de concessió.\nMitjançant la Resolució de la consellera de 3 de setembre de 2014 es concedixen les corresponents ajudes destinades a la construcció i la remodelació de les infraestructures de les societats musicals de la Comunitat Valenciana per a l'exercici 2014 (DOCV 7357, 10.09.2014).\nLa base dotze, apartat sèptim, de l'esmentada Orde 4/2014 establix que el termini perquè les societats musicals beneficiàries puguen presentar la justificació de la subvenció en els termes descrits en els apartats anteriors finalitzarà el dia 30 de setembre de 2014.\nA fi que els beneficiaris efectius de les ajudes disposen de prou de temps per a poder-les justificar en temps i forma després de la publicació de la corresponent resolució de concessió, es fa necessari ampliar el termini per a la justificació de les ajudes a una data posterior a la consignada en l'orde esmentada.\nL'article 49 de la Llei 30/1992, de Règim Jurídic de les Administracions Públiques i del Procediment Administratiu Comú, preveu la possibilitat d'ampliar els terminis establits si les circumstàncies ho aconsellen i amb això no es perjudiquen drets de tercers.\nFent ús de les facultats que em conferixen l'article 28 de la Llei 5/1983, de 30 de desembre, del Consell, i el Decret 140/2014, de 5 de setembre, del Consell, pel qual s'aprova el Reglament Orgànic i Funcional de la Conselleria d'Educació, Cultura i Esport, a proposta de la Direcció General de Cultura resolc:\nAmpliar el termini per a presentar la justificació de les subvencions establit en la base dotze, apartat sèptim, de l'Orde 4/2014, de 24 de gener, de la Conselleria de Governació i Justícia, de convocatòria de subvencions destinades a la construcció i la remodelació de les infraestructures de les societats musicals de la Comunitat Valenciana per a l'exercici 2014, fixant com a termini màxim per a la justificació de les subvencions concedides, en virtut de la dita orde, el 22 de novembre de 2014.\nPublicar la present resolució d'ampliació de terminis en el Diari Oficial de la Comunitat Valenciana, als efectes previstos en els articles 49 i 59.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.\nContra esta resolució no es pot interposar cap recurs, d'acord amb el que disposa l'article 49.3 de la Llei de Règim Jurídic de les Administracions Públiques i del Procediment Administratiu Comú.\nValència, 16 de setembre de 2014. La consellera d'Educació, Cultura i Esport: María José Catalá Verdet.


Les lliçons del Popular - aula d'economia i empresa\nPosted on 12/06/2017 09/06/2017 Author Estudis d'Empresa 0\nNo ens havien assegurat els nostres dirigents, per activa i per passiva, que la gran recessió del 2008 s’havia superat del tot? I que l’onerós procés de reestructuració bancària, amb càrrec a la butxaca dels contribuents, estava definitivament completat? I que les entitats financeres que havien sobreviscut ho feien amb salut de ferro? Doncs ves per on que, en qüestió d’hores, el sisè banc d’Espanya ha desaparegut. El ressò de les paraules de l’exconseller del banc Pedro Larena afirmant, ara fa vuit mesos, que “el Popular és un gran banc i mantindrà la independència” contribueixen a engrossir l’important llegat d’arrogància, estultícia i niciesa humanes. Els dipositants d’aquest banc varen anar a dormir el dimarts com a clients del Popular, però es despertaren pertanyent al Santander. I és que el banc càntabre dirigit per Ana Botín l’ha comprat per 1 euro. L’impulsor de l’operació ha estat el Banc Central Europeu, que inaugura els seus poders com a supervisor bancari a través de la Junta Europea de Resolució presidida per Elke König.\nCom és possible que el Popular, considerat fa 25 anys un dels bancs més rendibles del món, hagi arribat a desaparèixer? D’on li vénen els greus problemes finals de liquiditat, solvència i sobreendeutament? Enrere queda la presidència de Luis Valls Taberner, cosí de Fèlix Millet i Maristany, pare aquest darrer de Fèlix Millet i Tusell, el pirata del Palau de la Música. Els Valls, vinculats a l’Opus Dei -l’obra del santificat Josep Maria Escrivá de Balaguer-, amb una vida gairebé monacal i acompanyat del nucli de l’accionariat del banc, també de l’Opus, va imposar la màxima austeritat i control de costos. Gràcies a aquest lideratge en costos, el Popular es va convertir en el banc més rendible d’Europa als anys noranta. El seu successor Ángel Ron, però, va cometre un doble error tràgic: va abandonar la prudència i austeritat de Valls per entregar-se al frenesí orgiàstic de la bombolla immobiliària. Del 2004 al 2006 va incrementar un 46% els crèdits, concedint arriscades hipoteques a promotors als preus màxims de la bombolla immobiliària. Dues ampliacions de capital, de 5.000 milions d’euros el 2012, i l’emissió de 3.000 milions en deute subordinat no han estat suficients. A més, va comprar el Banco Pastor el 2011 per 1.300 milions d’euros, un banc també empatxat de totxo que va acabar tenint un forat de més de 500 milions. El darrer president, Emilio Saracho, provinent de JP Morgan i irònicament bregat en temes de fusions i absorcions, no ha pogut redreçar la situació i ha certificat la defunció del Popular. Al final, el nord d’Europa protestant i calvinista, impregnat de la lectura de l’autoresponsabilitat més estricta, ha determinat com hauria de morir el banc més catòlic del sud del continent. El Santander, ara, preveu una ampliació de capital de 7.000 milions per poder digerir uns actius tòxics valorats en 37.000 milions d’euros. Les pèrdues del banc finat també es preveu que minusvaloraran el compte de resultats del Santander en més de 8.000 milions. D’aquesta manera, el banc càntabre aporta l’anomenada quota de sang o contribueix amb la seva part del peatge al sosteniment del sistema financer espanyol (BBVA ha adquirit Catalunya Caixa, La Caixa va fer el mateix amb Banca Cívica i Banc Sabadell es va quedar amb la CAM).\nCategory: Articles d'opinió Tag: Actualitat, ADE, Comptabilitat i Finances, UManresa Leave a comment\nPrevious PostQuè és una empresa sana?\nNext PostAVE: 25 anys d’èxit?


Avui fa 16 anys que va morir l’escriptora i dona d’acció Maria Aurèlia Capmany.\nPatrícia Gabancho a El País: “M'interessava saber per què escriptors com Maria Aurèlia Capmany, Joan Brossa o Manuel de Pedrolo van escollir en els anys quaranta i cinquanta el català com a llengua literària quan estava prohibit i tenia una difusió escassa.” La resposta es pot trobar al recull de converses que va acabar en llibre: La postguerra cultural a Barcelona. 1939-1959 (Meteora).\nLa resposta, resumida, a la mateixa entrevista a El País: “El projecte civil i cultural que es va consolidar amb la República era tan potent, que aquesta gent va rebutjar el món clerical, feixista, carca, groller i sòrdid en què es va veure submergida la societat catalana. Es van crear un món virtual per escapar-se de la realitat de la postguerra. Ho van fer donant continuïtat a un projecte cultural que va començar amb la Renaixença i va culminar en el període republicà.”\n“Les nenes noucentistes anaven amb palmó i el clatell pelat. Jo, com que era una nena modernista, anava amb palma i tirabuixons.”\n“De sobte, vaig pensar, mai no seràs una dona com cal, passi el que passi faràs el que vols fer.”\nCrec sincerament que l'esclat cultural, pedagògic, social i polític que es va produir en el temps de la República és absolutament brillant! I d'aquesta herència mamen pesones com Capmany o el fantàstic Pedrolo, gent que tenia un compromís, ja no només amb el seu país, sinó directament amb la societat catalana a la qual pertanyien. El món cultural va ser especialment enriquidor i amb ell van sorgir grans projectes que malauradament el dictador va tallar de socarel, però va haver-hi un grup de persones que van saber mantenir les brases d'un foc que després serviria de base durant la transició per refer la malmesa estructuració i equilibri de la societat catalana. N'hem d'estar molt orgullosos d'aquells que lluitant sense armes, només amb la ploma com a fusell, van saber transmetre'ns els seus valors.\n2 d’octubre de 2007 a les 9:05\nSí, Albert, però què n'ha quedat de tot allò? On és aquella excel·lència cultural dels anys 70-80 que va reprendre aquell projecte moderníssim dels anys 30?\nEls joves d'avui en saben res, de la Catalunya que va esmicolar el dictador?\nOn és el periodisme de l'excel·lentíssima revista 'Mirador', amb Just Cabot, Sempronio, els 'aperitius' de Sagarra, aquelles magnífiques cròniques de la vida barcelonina?\n2 d’octubre de 2007 a les 10:38\nÉs trist, però fins a Tercer de carrera no vaig descobrir tot l'entramat periodístic de primer odre que hi havia a Catalunya (amb l'excel·lent Tresserras de profe, per cert).\nTot això s'hauria de recuperar a les escoles. Hi ha vies pedagògiques delicioses. Des del meu perfil professional, publicacions de sàtira esportiva com el "Xut!", de Valentí Castanys (el creador de l'Avi Barça, per exemple) haurien de ser tota una referència per començar a recuperar aquells temps i veure com es van gestar els esports de masses. Vaig estudiar a fons la seva obra i m'ho vaig passar pipa.\nDels problemes per rescatar tot allò, molt em temo, el més greu va ser la guerra, que va marcar els autors d'un i altre signe. Estic convençut que la Capmany va quedar vetada a moltes cases per la seva militància i el mateix va passar amb els periodistes (com Castanys) que van fugir al bàndol franquista en els instants de disbauxa de la II República.\nPer últim, la visió de l'article d'"El País" no m'acaba de convèncer, perquè cau en els estereotips quan bona part de la cultura catalana va perviure amb uns mínims arran de la resistència cultural que es va fer per mitjà de l'Església catalana o de l'activitat als centres catòlics.\nClerical, feixista, carca, groller i sòrdid no sempre van ser paraules sinònimes i en la memòria del meu avi, Emili Sau, un enamorat i activista del català, de la seva terra i de Montserrat, em nego a acceptar l'equiparació d'aquestes etiquetes injustes i simplistes.\n2 d’octubre de 2007 a les 14:37\nQuan la Gabancho parla del "món clerical, feixista, carca, groller i sòrdid en què es va veure submergida la societat catalana" es refereix a la dictadura, no a la cultura catalana i a le gent que va intentar que sobrevisqués.\nPer això bona part de la producció literària es va fer a l'exili.\nEvidentment, alguns moviments catòlics catalans van tenir un paper molt imporatnt a l'hora de mantenir encesa la flama.\n2 d’octubre de 2007 a les 15:10\nOk, ja m'havia inflamat!\n2 d’octubre de 2007 a les 15:17\nmentre no treguis foc pels queixals... Això et passa per estar entre dos focs, per tirar llenya al foc i per jugar amb foc.\nI com deia la padrina, el que no t'hagis de menjar, deixa-ho cremar.\n2 d’octubre de 2007 a les 16:10


Projecte Eduquem junts (Educació 360) | Escola Montbaig\nEduquem junts és un dels projectes integrats dins el Pla de Desenvolupament comunitari de la Direcció General de Serveis Comunitaris de la Generalitat de Catalunya I l’Ajuntament de Sant Boi de Llobregat, amb les Entitats del Barri de Camps Blancs\nVa sorgir de dos agents educatius fonamentals en el Barri de Camps Blancs: L’ESCOLA MONTBAIG, a través de l’AMPA, i el CENTRE D’ESPLAI INFANTIL I JUVENIL EIXIDA CAMPS BLANCS, units per uns objectius comuns: l’educació dels infants i adolescents del nostre barri. Tenim com objectiu prioritari ampliar aquest projecte a altres agents educatius del barri ( Escoles bressol , institut Camps Blancs, ambulatori, serveis socials , Escola de música,etc.) i també a l’administració local com vertebrador de les polítiques municipals al territori ( Educació ,Serveis Socials, participació, etc ) .\nL’esplai Eixida i l’escola Montbaig, són dos agents educatius fonamentals. Ja fa molts anys que han anat construint una cultura de treball en comú. Són dues entitats:\n-Compromeses al barri de Camps Blancs, en el món dels infants i dels joves.\n-Experimentades, amb una trajectòria de treball pedagògic llarg i reeixit.\n-Complementàries. Creiem en la importància de la cooperació des dels àmbits formals i no formals per realitzar accions educatives de qualitat, arrelades, per tal de garantir la cohesió social i la igualtat d’oportunitats.\nAmb la nostra activitat diària i amb aquest projecte volem:\n-Fomentar la participació de les famílies.\n-Aprofundir en nous models d’intervenció socioeducativa que fomentin la participació de tothom per tal de construir una veritable comunitat educativa, motor fonamental de la societat que volem construir.\n-Donar resposta a les necessitats i reptes educatius i de cohesió en el barri, a través de la creació d’un model basat en l’atenció educativa global i coherent.\n-Potenciar el treball en xarxa com el model d’intervenció més eficaç d’optimitzar recursos, fer viables diferents accions educatives i garantir la seva continuïtat dins i fora de l’àmbit escolar.\nAMBIT DE FORMACIÓ\nEntenem i ubiquem en aquest àmbit totes les activitats i projectes dirigits a millorar l’assoliment dels aprenentatges escolars , però sempre des de una educació integral, donant especial rellevància a la igualtat d’oportunitats, a la motivació davant l’adquisició de continguts, a la potenciació de la autoestima i de les expectatives de futur dels infants:\nRACÓ DELS DEURES. PROGRAMA “JUGAR I LLEGIR”\nRACÓ D’INFORMÀTICA PROGRAMA “JUGAR I LLEGIR”\nESTUDI ASSISTIT A L’ESCOLA MONTBAIG\nCURS D’INFORMÀTICA PER MARES MONTBAIG I EXIDA\nAMBIT DE LLEURE I ACTIVITATS EXTRAESCOLARS\nAquí ubiquem tots aquest projectes comuns que al llarg de tots aquest any hem anat dissenyant i desenvolupant de manera conjunta entre l’Escola i l’Esplai per cobrir les necessitats dels infants i les seves famílies i que ara volem ampliar a tota la població del barri indistintament estiguin vinculats a l’Escola i a l’Esplai .\nACOLLIDA I RECOLLIDA\nACTIVITATS EXTRAESCOLARS OBERTES AL BARRI\nAMBIT DE SEGUIMENT I COORDINACIÓ PEDAGÒGICA\nEn aquest àmbit estan totes aquelles accions conjuntes que desenvolupen l’Escola i l’Esplai per fer el seguiment individualitzat de cadascun dels alumnes de l’escola que participen en els diferents projectes o activitats , així com les accions dirigides a la coordinació , disseny i valoració de les activitats conjuntes\nREUNIONS DE SEGUIMENT AMB ELS MESTRES\nREUNIONS AMB L’EQUIP DIRECTIU\nREUNIONS AMB L’AMPA\nAMBIT DE PARTICIPACIÓ COMUNITARIA\nAquí incloent la participació conjunta entre l’Escola i l’Esplai, en les festes pròpies del Calendari Escolar i que donen vida a la Comunitat Educativa, on tots som protagonistes els nens/es, les famílies, els mestres i els monitors/es i obertes al barri.\nEn aquet àmbit fem referència a totes les accions dirigides exclusivament a les famílies\nXERRADES AMB MARES i PARES\nTALLERS PER DONES\nCURS D’INFORMÀTICA PER MARES\nACTIVITATS DIRIGIDES A LA FAMILIA DINS DE LES FESTES\nRealitzar i desenvolupar activitats lúdiques i educatives adaptades al ritme dels infants i a l’horari en què s’hi desenvoluparan (matí, tarda).\nAconseguir la implicació en el projecte als diferents agents del Barri: Escola, Esplai, Serveis Socials, Famílies…\nEstablir referents compartits i coordinats entre l’Escola i l’Esplai que treballen conjuntament pel desenvolupament integral del infants, i que siguin també referents per llurs famílies. ( mestres i monitors/es)\nFomentar la participació a través d’una difusió efectiva i partint de la confiança i coneixement que tant l’escola com l’esplai i, també l’AMPA té de les famílies.\nEducar en els valors humans, com un mitja de transformació de la societat.\nFer un seguiment dels infants per detectar problemàtiques, establir criteris d’actuacions comuns ,etc\nOBJECTIUS AMB ELS INFANTS\nMotivar als nens i les nenes perquè participin i s’impliquin en les activitats proposades.\nFomentar l’autonomia personal dels infants a través de les activitats i creant espais el més quotidians i propers possibles.\nTreballar conjuntament per l’adquisició dels hàbits i habilitats necessaris pel desenvolupament harmònic dels infants\nGarantir als infants, sobretot aquells en situacions socials més desfavorides un suport constant per l’adquisició dels aprenentatges escolars, en coordinació amb els tutors/es.\nAugmentar les expectatives de futur i les oportunitats d’aquells infants amb més dificultats socioeconòmiqes i/o maduratives-cognitives\nAconseguir una assistència continuada dels nens i les nenes al llarg de tot el curs.\nPotenciar la participació continuada a les diferents activitats que es puguin desenvolupar a l’esplai…\nFomentar les relacions personals entre nens i nenes del barri de diferents cultures i/o diferents centres educatius.\nOBJECTIUS AMB FAMÍLIES\nOferir recursos i serveis de qualitat a les famílies per poder millorar el desenvolupament dels seus fills , i també conciliar la seva vida laboral i familiar.( ACOLLIDA I RECOLLIDA , CASALS D’ESTIU, RACÓ DEL JOC ,ESPAI FAMILIAR…)\nOferir activitats i actuacions dirigides exclusivament a les famílies , voltant a formació d’elles mateixes i també relacionades amb l’educació dels seus fills i filles\nInformar a les famílies dels diferents serveis que tenen a disposició deixant clar la seva organització i funcionament.\nImplicar en els pares i mares en el procés educatiu i de lleure dels seus fills/es.\nPortar a terme un seguiment continu de l’evolució dels infants intercanviant informacions amb les seves famílies.\nQue hi hagi el compromís d’abonar les quotes i d’utilitzar els serveis respectant les condicions establertes en cadascuna de les activitats o projectes.\nImpulsar l’Escola del barri com la referència educativa d’educació infantil i primària del barri, oberta…..\nRentabilitzar i optimitzar recursos, econòmics, estructurals, professionals ….\nObrir l’Escola a tota la població infantil i les seves famílies ( Festes, Casals , activitats…)\nImplicar a les administracions públiques i tècnics del barri en aquest model de comunitat educativa i en el treball en el territori


El Parc de Desembocadura: un tercer pulmó verd per a València i un impuls per a Natzaret | Valencia Extra\n03/05/2021 - Tania López\nEl que serà el tercer pulmó verd de València comença a agafar forma. Situat al barri de Natzaret, el Parc de Desembocadura no només és un dels projectes de major envergadura de la ciutat, que abordarà la prolongació de l’antic llit del riu Túria fins a la mar, sinó que, a més, resol un deute històric que l’Ajuntament tenia amb el barri.\nEls primers passos es van donar amb l”Espai Natzaret’, un parc provisional, avantsala del parc de Desembocadura, la licitació del contracte de les obres de la qual està a punt d’eixir, i que permetrà a la ciutadania, mentrestant, gaudir d’una zona verda de 60.000 metres quadrats. No obstant això, calia continuar caminant.\nEl ple de l’Ajuntament ja ha aprovat el concurs internacional d’idees per al parc de Desembocadura, que es llançarà el mes d’octubre per un import de 60.000 euros. El projecte comprén 253.411 m² i té un cost estimat de 36 milions d’euros, dels quals el Port de València aportarà 9 milions d’euros per a la primera fase, que és la corresponent al tram des de Natzaret fins al pont de Drassanes.\nUna “proposta integral”, com ha assenyalat el vicealcalde, Sergi Campillo, ja que el concurs d’idees també proposarà solucions perquè el Jardí del Túria comence al Parc de Capçalera i finalitze en l’altre extrem, és a dir, al futur parc. D’aquesta manera, s’inclouran, en el projecte, els sectors de desenvolupament urbanístic denominats França, Ciutat de les Arts i les Ciències, Moreres-II, Cocoteros i Grau.\nSens dubte, un pla ambiciós que millorarà notablement la qualitat de vida dels veïns i veïnes de Natzaret i que, al costat de la Línia 10 de Metrovalencia, avançarà cap a la seua revitalització. I és que aquest parc havia sigut el gran oblidat des que es va prometre en 1996. Una assignatura pendent a nivell urbanístic que, com ha assenyalat la vicealcaldessa Sandra Gómez, “es pretén deixar resolt en aquest manat perquè puga ser desenvolupat al llarg del següent”.\n“El Parc de Desembocadura respon al compromís que tenia aquest equip de Govern de saldar el deute que teníem amb els Poblats Marítims, de nord a Sud: des de la Malva-rosa a Natzaret, passant pel Cabanyal-Canyamelar. Hui set anys després, només amb fer una passejada per algunes zones o fer el compte de tots els projectes que tenim aprovats i en marxa, es pot comprovar que estem complint la paraula donada. I que encara que no ha sigut tot el ràpid que hauríem volgut, algunes cicatrius ja s’estan tancant”, ha puntualitzat.\nL’impuls de l’L10\nAixí mateix, les obres de l’L10 continuen avançant per a començar a donar servei a principis de 2022. Aquesta nova línia contribuirà a la dinamització del barri, ja que permetrà la seua connexió amb el centre de València, passant per la Ciutat de les Arts i les Ciències. A més, cal recordar que també s’ha projectat una nova línia tramviària – L11 – que des de la Ciutat de les Arts i les Ciències arribarà fins a la façana marítima, passant per l’avinguda Menorca per a, d’aquesta manera, integrar el nou tram amb la xarxa tramviària ja existent en la parada Grau-Canyamelar.


Les fortes tempestes es fan notar al Baix Empordà • Ràdio Capital de l'Empordà\nLes comarques gironines han viscut una tarda de forts xàfecs que han recollit diversos usuaris a les xarxes. La tempesta, que ha començat a afectar l’Alt Empordà, ha entrat després al Gironès i al Baix Empordà. El foc núvol de pluja s’ha fet veure en el partit entre el Palamós CF i la UE Sant Andreu.\nProtecció Civil ha demanat molta precaució amb les tempestes amb vent i calamarsa. El telèfon d’emergències 112 ha rebut 93 trucades derivades de les pluges arreu de Catalunya principalment del Pla de l’Estany i el Vallès Oriental.\nAvui el cel m’ha posalt la pell de gallina…i s’agraeix… pic.twitter.com/3zxF6of8Bz\n— Marta Rodriguez Font (@MartaRodriguezF) 25 de setembre de 2016\nPluja emporitana pic.twitter.com/jQ5ywFFrgJ\n— gavarres (@gavarres) 25 de setembre de 2016\nLa fotografia de Lluís Serrat és realment magnífica. L'Estadi Palamós Costa Brava en el partit Palamós-Sant Andreu. pic.twitter.com/cgNN9LCrmF\n— Palamós CF (@palamoscf) 25 de setembre de 2016\nLa calma abans de la tempesta… 😦 #igerspalafrugell\nA photo posted by Toni Sellas (@tsellas) on Sep 25, 2016 at 9:48am PDT\nArticle anteriorShawn Mendes – Mercy\nArticle següentBlaumut: No intentem buscar un èxit a cada treball, intentem fer música i passar-ho bé


Omar Noumri (ERC), a Castelló de Farfanya, serà el primer alcalde musulmà de les comarques de Lleida - Balaguer Televisió\nOmar Noumri (ERC), a Castelló de Farfanya, serà el primer alcalde musulmà de les comarques de Lleida\nOmar Noumri Coca serà l’alcalde de Castelló de Farfanya i serà el primer alcalde musulmà de les comarques de Lleida. Ho farà sota les sigles d’ERC en ser la llista més votada al municipi. ERC ha aconseguit 5 dels 7 regidors al consistori.\nInforma: Redacció / Gràfic: Nació Digital\nXavier vila coca\nSoc Xavier Vila Coca i rosa maria vila coca, germans i nets defrancesc Coca teres\nSom parents ???? Ja diras js que eñ nostra avi era fill de Castello de Fatfaña. Ja diras!!¡!¡\n26M: “Ante las derrotas electorales, impulsemos las luchas cotidianas” – marx21.net\n[…] Un buen ejemplo en estas elecciones es Omar Noumri (ERC), de Castelló de Farfanya, que será el primer alcalde musulmán de las comarcas de Lleida, con una mayoría absoluta. Tristemente, candidato de ERC en Barcelona no […]\n26M: “Davant les derrotes electorals, impulsem les lluites quotidianes” – marx21.net\n[…] Un bon exemple en aquestes eleccions és Omar Noumri (ERC), de Castelló de Farfanya, que serà el primer alcalde musulmà de les comarques de Lleida, amb una majoria absoluta. Tristament, el candidat d’ERC a Barcelona […]


Yllanes reclama al govern espanyol que no cedeixi a les pressions de les elèctriques\nAcusa les empreses d'amenaçar l'Estat per "por de perdre part dels seus privilegis"\nEl vicepresident del Govern, Juan Pedro Yllanes. CAIB\nPalmaEl vicepresident del Govern balear i conseller de Transició Energètica, Juan Pedro Yllanes, ha reclamat al govern espanyol que no cedeixi a les pressions de les empreses elèctriques. Aquest dimarts l'executiu estatal ha anunciat un pla de xoc que té com a principal objectiu reduir la tarifa de la llum un 22% i poc després de l'anunci les elèctriques han amenaçat de tancar les centrals nuclears de l'Estat.\nSegons han denunciat aquestes companyies, els canvis econòmics i d'ingressos que suposa el pla del govern fan inviable econòmicament la supervivència de les centrals nuclears i han remarcat que si el govern espanyol no retira o modifica el pla es veuran obligats a tancar-les definitivament.\nEs normal que los poderosos estén en contra de perder parte de sus privilegios. Lo que no sería normal es que los Gobiernos cediesen ante sus chantajes.https://t.co/ArCeQTGpEk pic.twitter.com/Q0ruQae0y8\n— Juan Pedro Yllanes (@jpyllanes) 14 de septiembre de 2021\nDavant aquesta situació, Yllanes ha publicat una piulada al seu compte de Twitter on demana al govern que "no cedeixi a les pressions" i ha acusat les empreses elèctriques (a les quals ha anomenat les poderoses) de reaccionar d'aquesta manera per por de perdre "part dels seus privilegis".\npreu de la llum Llum Juan Pedro Yllanes govern espanyol


Bitcoin [BTC], Ethereum [ETH], Ripple [XRP] Anàlisi de preus de la setmana del 6 al 12 d'agost\nL’ETF de Bitcoin espera que s’allarga una mica més, ja que la SEC defensa la decisió de l’ETF VanEck Solid X. La companyia minera de Bitcoin, Bitmain Technologies, amb seu a Pequín, té previst presentar una sortida a borsa. Proposta d’esborranys de Sud-àfrica per tributar la criptomoneda. La taxa de dominància de Bitcoin augmenta un 50% per primera vegada el 2018. La gent de Turquia aboca Lira per bitcoins a mesura que empitjoren les condicions econòmiques\nUna vegada més, una setmana de lectura, tant esperava una decisió sobre l’ETF VanEck Solid X de la SEC que es va ajornar al 30 de setembre de 2018. Com la SEC havia aclarit anteriorment que requereix un mercat regulat per a Bitcoin i la garantia de preus que el preu del digital l’actiu no es manipula, l’anunci d’Intercontinental Exchange que ofereix un mercat regulat federalment per Bitcoin podria ser una resposta a les preguntes de la SEC. Tot i que la data prevista per al llançament del nou intercanvi d’ICE és propera a finals d’any, el 30 de setembre la SEC pot tenir una idea clara de com es poden desencallar les coses. Bitman Technologies, l’unicorn de mineria de criptomonedes, va anunciar que sol·licita una oferta pública inicial (IPO) potencialment elevada de fins a 18.000 milions de dòlars aquest setembre, amb una capitalització borsària de 40 a 50.000 milions de dòlars. Aquesta seria una de les OPI més grans que s’hagi presentat, fins i tot superant els gustos de Facebook. Serà subscrit per China International Capital Corporation i cotitzarà a la Borsa de Valors de Hong Kong el quart trimestre del 2018 o el primer trimestre del 2019. El servei d’ingressos de Sud-àfrica (SARS) ha proposat ara esborrany de regulacions que tractin sobre com es tractarien les criptomonedes al país. A la normativa proposada, les criptomonedes es continuaran tractant com a actius intangibles i, per tant, continuaran subjectes a l’impost sobre la renda. La lira turca (TRY) va caure afeblint el valor de la moneda que tenia el turc, aprofundint així les crisis del país després que el president Donald Trump anunciés que duplicava els aranzels dels metalls. Per trobar refugi enmig d’aquest aiguat, els ciutadans turcs van començar a comprar bitcoins abocant la fira turca Lira.\nLa caiguda era imminent si es rebutjava l’aplicació ETF Solid X VanEck BTC. Però un ajornament també va resultar tan despietat com tindria el rebuig. Els preus de BTC van caure en picat, així com el sentiment al carrer criptogràfic gairebé totes les monedes i fitxes que van tenir un èxit. L’única cosa positiva aquí va ser que BTC encara tenia 6.000 dòlars, un nivell de suport eminent del qual molts han parlat. Els preus van assolir el punt màxim de 7.166,55 dòlars i el punt més baix de 6.109,03 dòlars de la setmana. A part dels valors atípics de BitMEX i BitForex que van tenir volums superiors al 25%, els intercanvis més actius, en volums, amb BTC en diversos parells aquesta setmana van ser Fcoin (2,68%), Binance (2,27%) i OKEx (2,05%) ).\nA mesura que els preus cauen, els primers comentaris de baixista van començar a aparèixer a la pantalla amb Mike McGlone, un analista de Bloomberg, que va dir que Bitcoin està en mode de descàrrega, després del període previ de la bomba sobre el potencial d’un ETF nord-americà. Pot ser que no disminueixi fins que no tornem a revisar un bon suport prop de 4.000 dòlars, la mitjana de l’any passat. Per aportar certa positivitat, Thomas Jack Williams, cofundador de B4U Global, va dir que Bitcoin és el futur dels pagaments mundials amb diners\nEthereum, tot el brillantor que es va reunir sembla estar buscant el segon noi. Les seves congestions i problemes de cadena de blocs li fan perdre la batalla contra Stellar, Tron i EOS. No es tracta només de la tecnologia, sinó que lentament es considera que Ehtereum no és tan rendible. Els seus compatriotes més petits van augmentant la marea lentament més a prop dels estàndards d’Ethereum. Un punt de preocupació però Ethereum no es pot anul·lar. Els preus de l’èter, a la part superior, aquesta setmana es van situar en 414,54 USD i es van situar en mínims de 308,49 USD, situant-se pràcticament en aquest rang. Els mercats que han estat més actius, en volums, amb ETH en diversos parells aquesta setmana, han estat DOBI Trade (5,07%), EXX (3,47%) i Binance (3,36%) de nou BitForex ha estat un valor atípic del 26,58%\nA les notícies que van envoltar Ethereum, Olivier Alirol, CEO de Connecty, va escollir la tecnologia estel·lar sobre Ehtereums, ja que creu que és 100.000 vegades més rendible que Ethereum i no té congestió. En una altra pèrdua de la batalla. Everipedia, la versió descentralitzada de Wikipedia, ha abandonat la cadena de blocs d’Ethereum per llançar-la a EOS. Els desenvolupadors d’Everipedia creuen que la creació de la plataforma a Ethereum és “increïblement difícil” a causa dels seus problemes d’escalabilitat existents.\nA més, llegiu: Binance Utilitzar XRP només com a moneda base té sentit: diu Weiss Ratings\nEl fantasma de XRP de qualificar-se de seguretat no està preparat per deixar el XRP a la pantalla de negociació, però en casos d’ús reals, no hi ha cap altra moneda que es mogui tan ràpidament com Ripple. Pot ser que el preu no sigui un indicador real de les bases que està fent Ripple, però el fantasma és una seguretat o no, és molt més gran. A la part superior, aquesta setmana els preus de XRP es van situar en 0,435794 dòlars i, cap a la part inferior, van cotitzar 0,291582 dòlars. Els intercanvis més actius, en volums, amb XRP en diversos parells aquesta setmana van ser Bitbank (17,29%), Huobi (8,76%) i Binance (6,70%).\nTot i no tenir un gran moviment de preus, XRP va aconseguir recollir algunes notícies, ja que Weiss Ratings va denominar XRP ‘Is the Fastest Digital Asset to Transfer Funds Between Exchanges’ i una plataforma de serveis financers amb seu a Filipines anomenada Coins.ph, que ha informat de 5 milions de bases d’usuaris. , acaba d’afegir pagaments basats en XRP a la seva plataforma i ha proporcionat rutes a alguns dels seus usuaris.\nLes altres monedes que van arribar a la part superior i inferior aquesta setmana segons el límit del mercat de monedes (accedit el 12 d’agost a les 22:15 hores IST) eren\nTestimoni turístic: mostra un augment del 139,83%\nReserva de divises globals: mostra un augment del 130,63%\nWebcoin: mostra un augment del 85,16%\nRealChain: mostra una caiguda del 61,32%\nLemoChain: mostra una caiguda del 56,57%\nSeele: mostra una caiguda del 56,18%


Salgados Apartment Albufeira Portugal - Ofertes d'hotels amb els MILLORS DESCOMPTES EN LÍNIA\nVila das Lagoas, Lote 10A, 2C, Praia de Castelo, Albufeira, Portugal, 8200-424 - Veure al mapa\nConvenientment situat a Albufeira, Salgados Apartment és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Albufeira. L'hotel ofereix accés a una gran gama de serveis, inclosos instal.lacions per a minusvàl.lids, aparcament de cotxes, habitació familiar, restaurant, ascensor.\nA més, totes les habitacions ofereixen una gran varietat de comoditats com ara banyera hidromassatge, aire condicionat, balcó/terrassa, aparell de televisió, aparell de televisió LCD/pantalla de plasma per satisfer els clients més exigents. L'hotel ofereix una excelent varietat d'instal.lacions d'oci, incloent camp de golf (a 3 km), piscina exterior, pistes de tennis, jardí. Salgados Apartment és un lloc ideal d'estada pels viatgers que busquin encant, comfort i facilitat a Albufeira.\nCal que informeu el Salgados Apartment de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 250 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.\nTots els comentaris (3) Parelles (1) Viatgers en solitari (1) Famílies amb infants petits (2)


The Wicker Man | La cinta de Νίκη\nAquest article s'ha publicat dins de General, Suspense, Terror i s'ha etiquetat en Amazones, Mitologia, Neil Labutte per nuriayela12. Afegeix a les adreces d'interès l'enllaç permanent.\n9 comentaris a “The Wicker Man”\nMargalida Capellà Soler el 26 maig 2012 a les 7:42 ha dit:\nJessica, gràcies per donar-nos a conèixer aquesta pel·lícula amb referents clàssics, tot i que siguin esgarrifosos com bé dius. Quan tingui temps, miraré de veure-la sencera però no sé si la podré aguantar, tot i que m’agradaria per trobar-hi altres referents perquè a Grècia de societats ginecocràtiques que utilitzaven l’home com a element reproductiu n’hi havia més, com és el cas de les dones de Lemnos.\nrpoyato el 29 maig 2012 a les 7:20 ha dit:\nOstres, Jessica, Estic d’acord amb la Margalida, no sé si podré veure tota la pe·lícula sencera, però trobo que el teu referent és magnífic i que encara el podem completar més. Gràcies també per ser tan humanista i tan “clàssica”, crec de veritat qu al final hem aconseguit que t’agradi aquest món tan meravellós.\nMiriam Pelegrina el 5 juny 2012 a les 8:48 ha dit:\nNo havia escoltat parlar d’aquesta pel.licula, sembla bastant interessant i veure-la! Hi ha moltes pel.licules amb referents classics, seguim aixi i descobrim el món classic!\nZícora el 6 juny 2012 a les 9:20 ha dit:\nLaia Muñoz Osorio el 17 juny 2012 a les 17:25 ha dit:\nImad el 30 octubre 2012 a les 12:01 ha dit:\nZícora el 11 març 2013 a les 12:54 ha dit:\nbalart.andrea0920 el 8 maig 2014 a les 9:44 ha dit:\nNosaltres hem vist aquesta pel·lícula i l’hem trobada bastant interessant. A més de trobar el referent de les amazones n’hem trobat un altre.Les dones de la pel·lícula ens recorden molt a les dones de la illa de Lemnos. La deessa Afrodita es va enfadar amb les dones de Lemnos perquè un any no li van fer sacrificis. Llavors, va fer que aquestes fessin pudor i com a conseqüència els seus marits van portar dones tràcies a la illa i van tenir aventures amoroses amb elles. Les dones Lèmnies, enrabiades, van matar als homes de la isla. Però Hipsipila, va amagar al seu pare en un cofre i el va llançar al mar perquè es salvés.\nAl cap d’un temps, els argonautes arribaren a Lemnos i les dones els van acollir amistosament amb l’esperança de tindre’n fills. Hipsípila va hostatjar Jàson i de les seves relacions varen néixer Euneu I Tonant. Quan les altres dones van saber que Toant, pare d’Hipsipíla s’havia salvat de la matança, Hipsípila hagué de fugir del seu regne. Va ser capturada per uns pirates i venuda a Licurg, rei de Nemea, que la posà com a nodrissa del seu fill Ofeltes. Aquest va morir per un descuit seu i Licurg la condemnà a mort, però va ser alliberada per intercessió d’Adrast d’Argos i pogué tornar a Lemnos.\nHipsipíla ens recorda al principi a Willow, l’antiga promesa d’Edward, tot i que no és com sembla al principi. En quant a la germana Summersile ens recorda a la deessa Afrodita.\nRaquel Bernad el 25 abril 2016 a les 20:34 ha dit:\nVaig veure aquesta pel·lícula ja fa un cert temps, i és realment esgarrifosa. Si l’analitzem detingudament, podem confirmar que les nenes que surten en escena simbolitzen les mítiques Amazones.\nAquestes dones eren una tribu de guerreres, les quals podem localitzar en una regió propera a Escitia, (Esmirna).


Barnasants, la gran cita amb la cançó d'autor | Barcelona Cultura\nDivendres, 26 gener 2018\nDissabte, 14 abril 2018\nDijous, 29 març 2018\nDivendres, 30 març 2018\nDissabte, 31 març 2018\nBarnasants, la gran cita amb la cançó d'autor\nEl certamen arriba a la 23a edició amb 110 concerts i recorda la figura de l'escriptor Manuel Vázquez Montalbán.\nComença una nova edició del Barnasants, la que fa 23, un esdeveniment dedicat a la cançó d'autor amb especial atenció als músics del país però també obert al panorama internacional. En aquest sentit, l'Argentina és el país convidat aquest 2018, amb 13 concerts protagonitzats per músics de la república sud-americana. Fins a 110 recitals tindran lloc entre el 26 de gener i el 14 d'abril, si bé molts d'ells fora de Barcelona, ja que el Barnasants es desenvolupa en diversos escenaris de Catalunya i més enllà.\nCentrant-nos en la capital catalana, el Harlem Jazz Club, el Luz de Gas, el Casinet d'Hostafrancs, L'Auditori de Barcelona, el Centre Cultural Albareda o el Centre Artesà Tradicionàrius són només alguns dels espais en què podreu seguir recitals dels cantautors en el marc del Barnasants. I la llista d'artistes és llarga: Eduard Canimas, Albert Fibla, Kepa Junkera, Jordi Montañez, Joan Masdeu, Ivette Nadal & Caïm Riba, Enric Hernàez, Eric Vinaixa, Xavier Baró, Roger Mas, Pepet i Marieta, Les Kol·lontai... Alguns concerts es preveuen especials, com ara el que oferiran Belda & Sanjosex el 3 de febrer a L'Auditori de Barcelona, el darrer del projecte conjunt dels dos músics; o el de Cesc Freixas just l'endemà al Casinet d'Hostafrancs, dedicat a l'escriptor Manuel de Pedrolo, ja que enguany es commemora el centenari del naixement de l'autor del Mecanoscrit del segon origen.\nÉs a un altre escriptor, i un altre Manuel, però, al que es recorda en el conjunt del certamen: Manuel Vázquez Montalbán. Ara que fa 15 anys de la seva mort, el Barnasants ha volgut fer un cartell que en fa referència i que recull un vers seu publicat al llibre de poesia Pero el viajero que huye: "Inútil cosmonauta el que contempla estrellas para no ver las ratas". Els responsables del Barnasants manifesten que, com Vázquez Montalbán, al certamen es fa gala d'un "pensament crític: defensant la igualtat de drets, fent una crida a l'inconformisme davant la situació política i social del nostre país, i donant veu a lluites i reivindicacions cada vegada més necessàries en els temps que corren".\nPer conèixer tota la programació, consulteu la pàgina oficial del Barnasants.


Mostrant 81 - 90 de 134 cursos\nEl Màster en Data Management i Innovació Tecnològica facilita professionals i directius la definició d'estratègies i el coneixement d'eines que permeten treballar a una organització, independentment del seu abast, amb gran quantitat d'informació, millorant la seva capacitat innovadora i l'ajust de les seves decisions a les necessitats presents i futures dels seus clients.\nTítol Propi ESDESIGN i Universidad de Valencia (VIU)\nEl Màster Online en Design Management té com a objectiu dotar l'alumne de coneixements per plantejar les bases de la gestió de el disseny des del punt de vista de l'emprenedoria, sempre des d'aquesta òptica creativa necessària.\n-Aprendre a gestionar eventualitats econòmiques.\n-Liderar equips i planificar les diverses necessitats del dia a dia d'un estudi o agència més enllà de les qüestions relatives a la creativitat.\n-Exercitar la capacitat per desenvolupar solucions empresarials en el món de el disseny i la creativitat.\n-Adquirir un ampli coneixement de les opcions d'eines i plataformes de gestió de projecte que ens ofereix en entorn digital.\n-Entendre el projecte des de la perspectiva de el client i el consumidor, així com les seves necessitats i els condicionants de l'entorn.\n-Aplicar metodologies de gestió àgils a l'entorn de el disseny i la gestió de projectes creatius.\nD - Escola de Negocis i Disseny\nBeca: 5200 €\nMàster en DevOps & Cloud Computing\nEn la nova era digital, les empreses i Startups demanen, cada vegada més, professionals capaços de dissenyar, construir, configurar i administrar entorns en el núvol. A més, la unificació de el desenvolupament i de l'operació de Software ha esdevingut una necessitat fonamental en les organitzacions, arran de la transformació digital experimentada, així com de la necessitat d'incorporar nous processos i nivells de competitivitat com a mitjà d'adaptació a aquest nou entorn .\nActualment, la incorporació d'eines tecnològiques en els diferents processos empresarials s'ha posicionat com una estratègia clau per afavorir el desenvolupament organitzacional, així com aconseguir avantatges competitius en l'entorn / sector en el qual operen les empreses. Tenint en compte això, és fonamental per a les empreses incorporar en les seves plantilles a professionals formats en devops i Cloud Computing. Aquests han d'assegurar l'automatització i monitoratge en totes les fases vinculades a la construcció del programari, des de la integració, les proves, l'alliberament fins a la implementació i l'administració de la infraestructura.\nEl Màster en devops & Cloud Computing de Three Points-UPC us prepara per donar resposta a aquest nou entorn competitiu, a través d'un pla d'estudis amb l'objectiu de proporcionar-tots aquells coneixements necessaris que us permetin afrontar aquests nous reptes empresarials, així com ajudar-vos amb el desenvolupament de les competències clau valorades en el mercat laboral.\nEl Màster en Direcció de Comunicació Corporativa prepara els directius per al present i futur del món de la comunicació empresarial. Aporta els coneixements i tècniques necessàries per liderar aquesta àrea tan important i permet donar resposta a tots els reptes que afronten les organitzacions i com es comuniquen amb els seus stakeholders.\nEl Màster en Direcció de Màrqueting i Gestió Comercial aporta una visió integral de l'procés de conceptualització i venda d'un producte o servei, així com l'adquisició dels conceptes claus de l'àrea de Màrqueting i Vendes per poder liderar el departament amb èxit.\nMàster en Direcció de Producció i Millora de Processos Industrials\nEl Màster en Direcció de la Producció i Millora de Processos Industrials et proporciona els coneixements per poder definir una bona estratègia industrial i implementar processos productius innovadors que permetin una millora en el seguiment i el control de la producció. A més, et prepara per a la gestió de l'canvi a través de processos i contribueix a el desenvolupament de les teves competències directives.\nMàster en Direcció de Recursos Humans i Gestió del Talent\nEl Màster en Recursos Humans i Gestió del Talent permet desenvolupar aquells coneixements tècnics i essencials que han de dominar els responsables de l'departament de persones, adquirint les habilitats directives necessàries per gestionar qualsevol equip amb èxit i obtenir resultats eficients.\nEl Màster en Direcció de Sistemes i Tecnologies de la Informació aporta el coneixement acadèmic, teòric i pràctic necessari per a un millor acompliment professional directiu. A més, el programa posa especial atenció en la definició d'una bona estratègia de sistemes com a via d'alineament directiu.\nMàster en Direcció de Vendes i Lideratge Comercial\nEl Màster en Direcció de Vendes i Lideratge Comercial proporciona els coneixements necessaris per liderar i gestionar el departament comercial i implementar una estratègia de vendes d'èxit per a la teva empresa..\nMàster en Direcció Estratègica d'Operacions i Innovació\nEl Màster en Direcció Estratègica d'Operacions i Innovació et prepara per tenir les competències necessàries per a una gestió transversal en tots els processos de la cadena de subministrament i liderar equips multifuncionals. A més, et proporciona les habilitats per definir, planificar i implementar estratègies d'innovació en l'àrea d'operacions de la teva empresa.


La coproducció de TV3 "La vampira de Barcelona", premi als millors efectes especials al Grimmfest de Manchester\n"La vampira de Barcelona", de Lluís Danés, opta a 14 premis Gaudí (ACN/Filmax)\n"La vampira de Barcelona", un thriller d'època de Brutal Media i Filmax en coproducció amb TV3, ha aconseguit el premi als millors efectes especials en el Grimmfest, el Manchester's International Festival of Fantastic Film. Una edició de Pasqua, el Grimmfest Easter Horror Nights, que s'ha celebrat de l'1 al 5 d'abril de manera virtual.\n08/04/2021 - 18.45\nEl llargmetratge "La Vampira de Barcelona", dirigit per Lluís Danés i protagonitzat per Nora Navas, Roger Casamajor, Bruna Cusí, Sergi López i Francesc Orella, suma un nou premi després de ser la triomfadora dels XIII Premis Gaudí amb cinc reconeixements i de recollir el Gran Premi del públic de la 53 edició del Festival Internacional de cinema de Sitges.\nEl Grimmfest és un festival de cinema de gènere veritablement independent, compromès i dedicat a compartir grans pel·lícules tant de cineastes nous com consolidats del món del cinema de gènere. Un festival orgullós d'estrenar el millor de les noves pel·lícules de terror, de culte, fantasia extrema i ciència-ficció. En el seu 13è any, el Grimmfest continua atraient una gran comunitat de fans de cinema, premsa i convidats a Manchester (Regne Unit) i recentment va ser nomenat un dels millors festivals de gènere del món per la revista MovieMaker.\nEn la Barcelona de principis del segle XX hi conviuen dues ciutats: una de burgesa i modernista, i una altra de sòrdida i bruta. La desaparició de la petita Teresa Guitart, filla d'una família rica, commociona el país, i la policia té aviat una sospitosa: Enriqueta Martí, coneguda com "La Vampira del Raval". El periodista Sebastià Comas s'endinsarà en el laberint de carrers, bordells i secrets del barri del Raval, on sap que trobarà la veritat sobre les desaparicions i assassinats macabres de nens, dels quals s'acusa la Vampira. Aviat descobrirà que allà s'amaga una elit disposada a ocultar els seus vicis a qualsevol preu.


19 juny 2019 07:59\nAgències/dB | 15 desembre 2018\nEl PSM-Entesa, que ha celebrat el seu 24 Congrés aquest dissabte a Llubí, ha confirmat el traspàs de tota la seva capacitat política al partit MÉS per Mallorca.\nD'aquesta forma, tal com apunten en un comunicat, el partit queda a partir d'ara «congelat» i únicament assumirà funcions administratives i de gestió.\nAixí mateix, durant el Congrés, els membres de PSM-Entesa han debatut i aprovat per aclamació uns nous estatuts així com una nova ponència organitzadora. Entre els principals canvis introduïts destaca l'eliminació del Consell de Direcció Política, de les agrupacions locals i de l'Executiva del PSM-Entesa. I, d'altra banda, com a únic òrgan de direcció, es crea una Junta de Gestió conformat per Bel Busquets com a secretària general; Joana Maria Campomar com a secretària d'Organització i Finances; i Miquel Àngel Contreras com a vocal.\nTambé s'elimina la Comissió de Comptes, funcions que a partir d'ara assumirà una sola assemblea anual. D'altra banda, la Comissió de Garanties Democràtiques estarà formada per Bernat Aguiló, Catalina Bover i Coloma Ferrer.\nPer inca, fa 6 mesos\nMés és un bon projecte. Malgrat tot, esper que la reivindicació i la defensa de la nostra llengua, cultura i mitjans de comunicació continuï com quan el PSM era el PSM.\nvos felicito enhorabona, crec que les esquerres tenen que anar mes juntes per fer front a la extrerma dreta que se imposa al estad espanyol


ACTA DE LA VOCALIA DE DONES DE L’AVVEE | Associació de Veïnes i Veïns de l'Esquerra de l'Eixample\nAssociació de Veïnes i Veïns de l'Esquerra de l'Eixample / Activitats / ACTA DE LA VOCALIA DE DONES DE L’AVVEE\nDimarts 27/4 – 17h – telematica\nPresentes: Carmen, Carme, Montserrat, Yessica, Sylviane – Excusades : Eugenia, Roser, Lynn, Isabel\nEntre la pandèmia i els problemes de la situació política global, hem de trobar i reforçar el nostre espai de dones… en un espai mixte… i un barri en plena transformació.\n– Recordar els nostres principis bàsics.\nEstem en contra de qualsevol mercantilització del cos de les dones i explotació econòmica que se’n derivi: la pornografia, els ventres de lloguer o l’explotació sexual (prostitució).\nPensem que el sexe és una realitat biològica i immutable, i identifiquem el gènere com el sistema d’opressió que serveix al patriarcat per sotmetre les dones en totes les esferes de la vida i en totes les cultures.\n– Planificar activitats i trobades mensuals de la vocalia (1er dimarts del mes que no correspondi amb la Junta)\n– Presentació revista 100 – 8/5 – Mercat de Pagès – una revista amb ulls de dones – intentarem ser presentes i donar a coneixer les nostres aportacions en la transversalitat.\n– Propostes d’exposicions i xerrades (bruixes, Palestina…) que hem de planificar en el local de l’AVVEE – presentació de llibres escrits per dones que no s’ha pogut fer per la St Jordi\n– Reactivar comunicacions (web, watsapp, tweet i @ de la vocalía de dones i dones d’enllaç) – Relacions amb grups feministes del barri – retornarem a organitzar xerrades i a compartir propostes amb altres grups de dones\nParticipem a la comssió de dones de la FAVB\n– intentarem enviar una companya a cada reunió.- El 26/11/2011 vam anar al Pertús… vam crear la Plataforma pel Dret a No Ser Prostituïdes… La Pau de les Dones… Fa 10 anys. Organitzarem un acta el divendres 26N2021.\n– Decidim participar a la IIIª Marxa Abolicionista (virtual) – 8/5 – virtual –\nLes nostres conviccions abolicionistes són molt fermes. La primera Marxa, però, ens va generar reserves a causa del seu disseny. El seu recorregut pels carrers de Raval ens va semblar un error, al propiciar una topada amb les dones prostituïdes als seus carrers. Les provocacions dels proxenetes eren tan fàcils com inevitables, transmetent a l’opinió pública la imatge d’un enfrontament de les feministes abolicionistes … amb les dones a qui justament volem defensar de sistema prostitucional. Creiem que és un error que cal evitar a tot preu, si volem que el nostre discurs sigui ben comprès. Si traiem les lliçons d’aquesta experiència, sens dubte trobarem la manera de treballar juntes.\nVocalia de Dones de l’AVVEE


Sant Julià | BonDia Diari digital d'Andorra.\nInici / Sant Julià\nEl director de Naturlandia, Xabier Ajona, ha confirmat aquest dimecres el tancament definitiu del parc d'animals salvatges del centre. Ajona ha reconegut que la idea inicial era "desenvolupar algun projecte que mantingués alguna de les espècies", però finalment s'ha decidit clausurar el parc perquè "la realitat és que no deixem de tenir una sèrie de limitacions i no som especialistes" en aquest àmbit.\nLlegir més sobre Naturlandia tancarà definitivament el parc d'animals salvatges\nUn operari treballa a les instal·lacions del parc del Prat del Senzill.\nDl., 29/03/2021 - 11:35\nEl Comú de Sant Julià de Lòria ha renovat les instal·lacions del parc del Prat del Senzill. Durant els darrers dos mesos, operaris del servei de manteniment han treballat per millorar les instal·lacions amb tasques de reparació, manteniment i pintura de les zones de joc i dels lavabos.\nLlegir més sobre Sant Julià renova les instal·lacions del parc del Prat del Senzill\nEl Comú de Sant Julià de Lòria farà balanç del primer any de mandat.\nDt., 26/01/2021 - 12:07\nEl Comú de sant Julià convoca una reunió de poble per fer balanç i presentar projectes comunals\nEl Comú de Sant Julià de Lòria ha convocat la primera reunió de poble del mandat que se celebrarà el dimarts 2 de febrer. La reunió pública servirà per fer balanç del primer any de consolat i per presentar a les lauredianes i als lauredians els projectes que liderarà el Comú durant aquest 2021.\nLlegir més sobre El Comú de sant Julià convoca una reunió de poble per fer balanç i presentar projectes comunals\nDj., 31/12/2020 - 07:35\nSant Julià de Lòria, 21 de desembre del 1968\nLa comitiva funerària per Francesc Cairat, síndic entre el 1937 i el 1960, desfila per la plaça major, camí de la parroquial.\nLlegir més sobre Sant Julià de Lòria, 21 de desembre del 1968\nDt., 29/12/2020 - 09:07\nSant Julià de Lòria, cap al 1900\nLa rectoria laurediana, es diria que nova de trinca i amb les llambordes de l’avinguda Canòlic a punt. Devia ser quan van obrir la carretera.\nLlegir més sobre Sant Julià de Lòria, cap al 1900\nImatge dels terrenys del costat del vial on es farà la zona verda.\nDc., 23/12/2020 - 00:30\nEl Comú habilitarà un espai verd en un terreny cedit per Govern\nEl Comú de Sant Julià de Lòria i el Govern van signar ahir un conveni de cessió d’ús de diferents terrenys de l’executiu cap al Comú. Més concretament, es tracta d’un terreny al pont de Fontaneda, d’un espai sota la rotonda d’Aixovall i de la zona del costat del riu davant del BancSabadell que correspon als terrenys del nou vial de la desviació de la carretera.\nLlegir més sobre El Comú habilitarà un espai verd en un terreny cedit per Govern\nDl., 21/12/2020 - 07:34\nFuneral del síndic Francesc Cairat, l'altre gran estadista del segle XX andorrà junt amb Òscar Ribas Reig, traspassat divendres i enterrat ahir.


Cs, obrir-se en canal (Sebastià Alzamora)\nQuan una organització ha de recalcar que és democràtica, vol dir que alguna cosa funciona malament\n3 min. 02/12/2019 17:22\n“No ens obrirem en canal davant dels mitjans que desitgen agafar-nos les vísceres”. Qui s'expressava amb aquesta eloqüència era el dirigent i parlamentari de Ciutadans Carlos Carrizosa, aquest cap de setmana durant l'anguniós i àrid consell general del partit. Elegien una junta gestora per comandar la formació fins al març, quan s'escollirà la nova executiva. Al consell general el sector crític, encapçalat per uns tals Igea i Prendes, s'hi va fer sentir amb lamentacions ben agres sobre el rumb del partit, i Carrizosa no va deixar passar l'oportunitat de demostrar que no tan sols és groller i maleducat al Parlament, sinó que sap ser-ho a tot arreu. Per la seva banda, la líder (de moment, si més no) Inés Arrimadas va acabar repetint als mitjans que Ciutadans és un partit democràtic, precisament perquè els crítics esmentats posaven en qüestió la qualitat de la democràcia interna. Ja sabem prou que quan una organització (sigui un partit polític, sigui un estat, posem per cas) ha de recalcar que és democràtica vol dir que alguna cosa al seu interior funciona malament o molt malament. Per altra banda, no deixa de ser xocant com un partit que ha fet bandera de la “nova política” incorre en comportaments tan vells com el de l'apunyalament a plena llum del dia entre els seus mateixos membres quan les coses van mal dades.\nOberts en canal o cosits com una sobrassada –ara que és temps de les matances del porc–, Ciutadans ha hagut de fer front a una qüestió d'ordre institucional que té una relació directa amb els esqueixaments interns de la formació, i és deixar o no deixar un seient a Vox a la nova mesa del Congrés, que s'ha de formar aquest dimarts. Santiago Abascal, el líder del partit d'ultradreta, va advertir al PP i “el que queda de Ciutadans” –els anomena així– que si decidien aplicar-los el cordó sanitari això tindria repercussions en l'aprovació dels pressupostos dels governs que comparteixen, siguin el de la comunitat i l'Ajuntament de Madrid, el de la Junta d'Andalusia o el de la comunitat de Múrcia (Pablo Casado aquest dilluns ja ha assegurat que els prestarà vots perquè Vox pugui entrar a la mesa). La veritat és que és ben lògic: si vosaltres ens deixeu caure aquí, nosaltres us deixarem caure allà. La pretensió del PP i sobretot de Ciutadans de pactar governs amb el feixisme sense que es notés (Ciutadans no feia més que repetir que ells només tenien un soci, i era el PP) es demostra, ara també, tan vana com ridícula.\nCasado confirma que prestarà vots a VOX perquè entri a la mesa del Congrés\nSom al cap del carrer, i aquesta legislatura PP i Ciutadans (el que en queda, en efecte) hauran de decidir si volen seguir donant cobertura i força a l'extrema dreta que ells mateixos han covat, fet néixer i alimentat, fins i tot –en el cas de Ciutadans, sobretot, però també en el del PP– amb el propi electorat. Albert Rivera i el seu lideratge hauran estat sens dubte un dels fenòmens més nocius que han conegut la política catalana i espanyola de les últimes dècades, però sempre existeix la possibilitat de caure més avall. I amb dirigents com els que han quedat al capdavant de Ciutadans, aquesta possibilitat es torna molt alta.


Candidat de C’s compara ser independentista amb ser del Betis, com a impossible de guanyar | La República Esportiva\nCandidat de C’s compara ser independentista amb ser del Betis, com a impossible de guanyar\nEn la posterior disculpa encara la vessa més: solament demana perdó als del Betis!\nMarcos De Quinto / foto: Diario de Sevilla\nA les campanyes electorals de l’Estat espanyol, si no t’omples la boca de Catalunya i l’independentisme, no ets ningú. Efectivament, el Sr. Marcos De Quinto, número dos de Ciudadanos per Madrid, literalment, ha dit: “Ser independentista ée com ser del Betis: és complicat que mai arribin a guanyar la lliga”.\nA les comparacions (com se sap, sempre “odioses”) hi ha dues coses a comparar. Òbviament, els independentistes no n’hem fet cas, però els del Betis han posat el crit al cel forçant el sorneguer Sr. De Quinto a piular una disculpa a l’afició del club sevillà: “Tot el meu respecte a l’afició del Betis i disculpes per haver utilitzat el seu club com a metàfora que (des del compliment de la llei) tothom és lliure de donar suport el que vulgui, independentment de la dificultat d’aconseguir-ne el fi. Dit des de la meva simpatia cap al Betis”\nAls independentistes no ens cal cap disculpa per haver-nos comparat amb el Betis que, per cert va guanyar la lliga 1934-35, en temps de la Segona República.


Apartment Le Palais Lumière.1 La Ciotat França - Ofertes d'hotels amb els MILLORS DESCOMPTES EN LÍNIA\nMés informació sobre Apartment Le Palais Lumière.1\nSi el que està buscant és per un hotel ben situat a La Ciotat, no busqui més enllà de Palais Lumière I. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Palais Lumière I asseguren una estada plaentera als seus clients. Mentres estan allotjats en aquestes meravelloses instal.lacions, els clients poden gaudir de ascensor.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Palais Lumière I no troba competidors en cap categoria.\nL’allotjament no disposa de recepció. Podeu recollir les claus a: Interhome Sarl Avenue de l'Abbe dol - Distance to Property 8km, 83270 Saint Cyr sur Mer. Cal que informeu el Apartment Le Palais Lumière.1 de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. Cal abonar l’import total de la reserva abans de l’arribada. Interhome t'enviarà una confirmació amb tota la informació del pagament. Un cop hagin rebut el pagament, t'enviaran un e-mail amb les dades de l’establiment, com ara l’adreça i el lloc on has de recollir les claus. En arribar, cal abonar un dipòsit de 300 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


12.000 persones es manifesten a Sabadell per demanar l'alliberament dels CDR empresonats La República\nUnes 12.000 persones s’ha manifestat a Sabadell per demanar l’alliberament dels set activistes del CDR empresonats des del dijous 26 de setembre, segons la Policia Local de la localitat. Els nombrosos participants s’han concentrat prop de les sis de la tarda davant els jutjats de la ciutat i han començat la marxa entre crits de ‘Tots som CDR’ i ‘No esteu soles’. La manifestació ha estat encapçalada per familiars i amics de les persones en presó preventiva, que han portat una pancarta amb el lema ‘La repressió no ens aturarà. Llibertat’, i ha acabat a la plaça Doctor Robert, just al costat de l’Ajuntament, on s’han fet els parlaments. Durant el recorregut s’han despenjat dues pancartes grans des de dalt de tot d’edificis, una amb el lema de la marxa que s’ha desplegat a una plaça on hi ha la residència d’un dels presos i l’alta prop del final del recorregut, amb la frase ‘No esteu soles. Llibertat’.\nPla general alçat de la manifestació a Sabadell per demanar l’alliberament dels CDR empresonats, el 28 de setembre del 2019. (Horitzontal)\nLa reivindicació ha estat impulsada per la plataforma de suport ‘Llibertat Detingudes 23S’ després que el jutge de l’Audiència Nacional decretés dijous presó provisional sense fiança per a set de les persones detingudes, que estan acusades de terrorisme.


Momofuku Andō - Viquipèdia, l'enciclopèdia lliure\nPuzi (Taiwan) (en)\n5 gener 2007 (96 anys)\nEmpresari, comerciant, emprenedor i inventor\nKoki Ando (en)\n(2002) Orde del Sol Naixent, 2a classe\n(1983) Medalla amb Galó Blau Fosc\n(1982) Orde del Tresor Sagrat, 2a classe\n(1977) Medalla amb Galó Blau\nMomofuku Andō (安藤百福, Momofuku Andō? , 5 de març de 1910 - † 5 de gener de 2007) va ser el fundador i president de Nissin Foods i creador de la sopa instantània ramen comercialitzada avui en dia en forma de Cup Noodle.\nMomofuku Andō va néixer el 1910 a Taiwan, quan aquesta era una colònia japonesa. El 1933, a l'edat de 23 anys, es va traslladar a viure al Japó. Amb l'escassetat de menjar que hi havia al país en acabar la Segona Guerra Mundial, Andō va desenvolupar la idea d'una sopa de fideus de qualitat i versàtil que ajudaria a alimentar grans quantitats de població. L'any 1948 va fundar l'empresa Nissin. Deu anys després, als voltants del 1958, va treure al mercat "Chicken Ramen" ('チキンラーメン'), la primera sopa instantània de fideus. Davant l'èxit del producte, l'empresa va introduir noves sopes, com la "Cup Noodle", el 1971. El 1999 es va inaugurar un museu on es presenten els seus productes i invents.\nEl 5 de gener de 2007 Andō va sofrir un infart i va morir a l'edat de 96 anys.\nCup Noodle, l'invent\nObtingut de «https://ca.wikipedia.org/w/index.php?title=Momofuku_Andō&oldid=26664999»\nAlumnes de la Universitat de Ritsumeikan\nLa pàgina va ser modificada per darrera vegada el 17 març 2021 a les 16:55.


20.- Reserves justificades de l’organització.- | Curs per a docents i primeres jornades per a la ciutadania. Aprenentatge dels Remeis a "decidir aprendre a aprendre".-\n01.- Per raons justificades l’organització pot modificar l’ordre de les intervencions en les sis sessions de l’IMET, així pot modificar el calendari d’ofertes de sessions optatives i crear-ne de noves amb motiu de la millora del servei i en perspectiva de la finalitat del mateix: les competències educatives i d’ensenyament.\n02.- En les diverses sessions tindrem quatre nivells de sabers relacionats en el treball docent:\n3.- Tasca orientativa a les famílies des de l’acció tutorial.\n4.- Labor interpretativa respecte els 12 Remeis per a l’autonomia de les persones.\n03.- En totes les sessions viurem situacions afectivo emocionals al voltant de la pràctica reflexiva de la cooperació i del desenvolupament cognitiu en un marc de convivència democràtica activa en la participació per projectes d’aprenentatge servei i en la conservació i en la millora del nostre patrimoni.\n4.- Les persones participants respectaran els drets d’autoria i el desplegament de les activitats.\n05.- L’organització ofereix aquest curs de forma gratuïta, recollir el certificat a canvi de 01 euros.\n06.- Reservat el dret d’admissió.\n07.- Per a una altra qüestió, pregunta o suggeriment:\nEscriu a: info@cooperis.cat


Esquerra Unida de València Ciutat es posiciona a favor del projecte de rehabilitar el Cinema Metropol\nEl projecte s'emmarca dins dels Pressupostos Participatius dissenyats i impulsats per la Conselleria de Participació, Transparència, Cooperació i Qualitat Democràtica, dirigida per Rosa Pérez, coordinadora d’EUPV\nAquests han sigut els primers pressupostos participatius implementats en l'àmbit autonòmic, en una experiència pionera a nivell nacional i la iniciativa de rehabilitar el Cinema Metropol posa en valor la importància d'afavorir la participació ciutadana\nEl Cinema Metropol, l'únic que es manté en peus de l'època en què València va ser capital de la Segona República, tenia projectada la seua demolició des de 2017, any en què els propietaris van sol·licitar la llicència a l'Ajuntament amb l'objectiu d'edificar una nova planta hotelera. EUPV porta des de llavors defensant que es paralitze la demolició, tant per la importància arquitectònica que té la façana, obra de Javier Goerlich, com per la seua rellevància com a expressió significativa del patrimoni cultural i de la memòria democràtica per a la ciutat de València i del conjunt del País Valencià.\n“Des de la nostra formació traslladem la nostra satisfacció respecte al projecte dels pressupostos participatius que proposa adquirir i rehabilitar el Cinema Metropol. És una formidable oportunitat per a protegir-ho i tornar a deixar-ho funcional després de l'incendi que va patir fa anys, per a destinar-lo a acollir la Filmoteca Valenciana i convertir-lo en Museu del Cinema Valencià” ens traslladen des de la formació del partit d'esquerres.\nDes d'EUPV han mostrat, també, la seua decepció “davant la forma en què el govern municipal s'ha llavat les mans i desentès en aquesta situació. Després d'anys esperant que fera un pas en defensa d'aquest símbol del nostre patrimoni cultural i de la memòria democràtica, l'Ajuntament s'ha pronunciat únicament quan l'assumpte ha passat a les mans de la Generalitat”.


Comença la setena edició del Festival Musicveu amb un concert dels Barcelona Gospel Messengers | RTVVilafranca\nComença la setena edició del Festival Musicveu amb un concert dels Barcelona Gospel Messengers\nEl concert tenia lloc a la Basílica de Santa Maria i és que el Gòspel té els seus orígens en la música religiosa.\nAquest dissabte al vespre la Basílica de Santa Maria era l’escenari del primer concert de la 7a edició del Festival Solidari Musicveu. Un espectacle ofert per la Barcelona Gospel Messengers, una coral que uneix solistes al més pur estil all-stars, on destaquen la joventut, l’expressivitat i la intensa formació musical. El director de la coral, Ramon Escalé, explicava que els feia molta il·lusió actuar a Santa Maria ja que el Gòspel té els seus orígens com a música religiosa.\nHan portat les seves enèrgiques actuacions per tots els racons de casa nostra. Van ser finalistes del programa “Oh Happy Day”, guanyant-se gran estima per part del públic. El seu estil combina tradició i modernitat, gòspel i funk, tendresa i contundència, respecte i risc. Escalé creu que el Gòspel és un estil en constant evolució.\nEl director de la coral es mostrava optimista sobre el futur immediat. Creu que estan fent les coses bé i que han aprés moltes coses pel camí. De fet ja comencen a tenir propostes de concerts. El concert de dissabte a Santa Maria sonava així.\nBarcelona Gospel Messengers, Basílica de Santa Maria, Festival MUSiCVEU, Gospel, Ramon Escalé


Els adults poden fer més d'una seixantena de formacions aquest nou curs - Notícies de l'Ajuntament de la Vila de Masquefa\nDimarts es va fer al Centre Tecnològic Comunitari una sessió informativa per donar a conèixer tota l’oferta formativa que les persones adultes poden fer aquest nou curs a Masquefa organitzada tant per l’Ajuntament com per diferents entitats. Aquestes propostes volen ajudar els masquefins a formar-se continuadament al llarg de la seva vida.\n(Consulta la guia de cursos)\nPer a aquest darrer quadrimestre de l’any, l’Ajuntament ha preparat més d’una trentena de cursos i tallers per a adults, potenciant especialment els coneixements que cada vegada son més demandats per les empreses i també els que poden ajudar-nos a crear i consolidar el nostre propi projecte empresarial.\nAccessos al sistema educatiu i llengües\nD’altra banda, en l’àmbit dels coneixements de base i accessos al sistema educatiu es faran dos nous cursos per a preparar les proves d’accés a Cicles Formatius de Grau Mitjà i de Grau Superior. En l’àmbit de les llengües, un curs de català bàsic, un d’anglès de diferents nivells, i un altre de francès, també de diferents nivells. I en el d’esports, el curs de gym dolça per a gent gran, amb tres nivells d’entrenament.\nTambé la formació adreçada a les famílies amb fills petits, adolescents i joves té un gran protagonisme. Els pares que tenen infants de 0 a 3 anys podran assistir al cicle de xerrades i tallers ‘Créixer en família’. Els que tenen fills de 0 a 12 anys al taller ‘Estratègies per a la gestió de conflictes en família’. I els que tenen fills d’entre 10 i 18 anys al taller ‘A contracorrent’, que tractarà la incidència dels referents que busquen els joves per assentar la seva personalitat.\nExpressió artística, esports i salut\nAquest nou curs les persones adultes també poden participar en moltes altres propostes formatives organitzades per les entitats, tant en l’àmbit de l’expressió artística (l’Aula de Música, que ofereix una desena de cursos diferents, i els cursos de cant coral, cant modern, bastoners, dibuix i pintura, dibuix manga, escola de teatre, balls de saló i ballet clàssic) com en els àmbits esportiu i de la salut (bàsquet, body form i body form suau, escola de pàdel, ioga, tennis taula, gimnàstica artística i esportiva, a més de cursos adreçats a persones afectades de fibromiàlgia i altres patologies, com ara els de ioga, estiraments, dansa del ventre, meditació i tai-txí).\nAl costat d’aquesta formació, l’Ajuntament també ha preparat altres activitats culturals, com ara tres nous concerts del cicle Masquefa sona bé (Saüc + Philippe Argency, Bernat Font Trio i Terrassa 48 Orquestra de Cambra), les sortides al Vinseum i les Bodegues Torres de Vilafranca i a la Sagrada Família de Barcelona, i la xerrada ‘Gaudí, el segell d’un geni’.\nLes inscripcions als primers cursos ja estan obertes i es poden fer presencialment al Centre Tecnològic Comunitari (CTC), situat a l’avinguda Catalunya, 60, o bé de manera online a www.ctc.masquefa.net/formacio.\nCategoria: TICPer Ajuntament de Masquefa 09/09/2015


Festes del Raval a Barcelona – Castellers de Cerdanyola\nPublicat a 16 de juliol de 2018 per CRISTIAN\n2d7 al Raval 2018\nEls de BCN van intentar 5d8 i 4d8 i van descarregar 3d8, p4, p5, p4. St Pere i St Pau van descarregar 3d7a, 2d7, 4d7, p6, i vano de p4 p5 p4. I els Martinets de Cerdanyola vam fer una de les nostres millors actuacions, descarregant un 5d7, carregant la torre de 7, descarregant un 4d7a i coronant amb un vano de p4, p5 i p4.\nDesprés de l’aleta ens va caure la torre, però no va decaure l’ànim ni les ganes de més…Canalla valenta! Gralleres (Imma i Aitana), tronc, pinya (J.Rabella), sou grans! Bon descans d’estiu!\nEntrada prèviaAnterior Diada de Sant Cugat\nEntrada següentSegüent Tallers castellers


Tavernes, encarregada de representar el turisme valencià a la Fira de Turisme d’Irun | Ajuntament de Tavernes de la Valldigna\n29 Març 2019 13:45\n•\tTavernes de la Valldigna és, junt a Gandia, el municipi turístic triat per a formar part del Patronat Provincial de Turisme de València que exposarà la seua oferta turística a esta prestigiosa fira. •\tSegons Pilar Ausina, regidora de Turisme, “Sevatur és una oportunitat per a Tavernes per a posar en valor i donar a conèixer tots els atractius que tenim, ja que en esta fira estan presents tots els agents implicats a nivell turístic, tant a nivell estatal com a nivell internacional”. •\tEs recerca el turisme provinent del País Basc i Navarra, uns pobles viatgers i amb fort poder adquisitiu.\nPilar Ausina, regidora de Turisme, destaca que “a esta fira, tenim una oportunitat de demostrar i posar en valor el gran potencial del nostre municipi. Cal recordar que Tavernes té un recurs molt important que és el sol i platja, però no ens podem oblidar del nostre patrimoni. Un patrimoni natural i cultural molt potent com, per exemple, la Cova del Bolomor que li dóna un valor afegit al turisme i que aconsegueix que el nostre municipi no sols tinga turistes en estiu, sinó durant tot l’any. Fet que ens interessa. Estem, a més, apostant per la desestacionalització del nostre turisme. D’alguna forma, creiem que, també, els festivals són un atractiu turístic molt important ja que donem acollida en diferents èpoques de l’any a molts visitants de diverses edats i condicions a que gaudisquen de la música i, a la vegada, també dels encants de Tavernes”.\nPer finalitzar, Pilar Ausina, ha assenyalat que “Sevatur és una oportunitat única per a Tavernes de posar en valor i donar a conèixer tots els atractius que tenim, ja que en esta fira estan presents tots els agents implicats a nivell turístic, tant a nivell estatal com a nivell internacional. Però, a més, creiem que estem dirigint-nos a un mercat molt interessant i potent com és el del País Basc i Navarra. Un públic que viatja molt i té un alt poder adquisitiu interessant".


R.Unit.- La Policia obre una investigació per terrorisme sobre l'atac amb ganivet prop de Buckingham\nR.Unit.- La Policia obre una investigació per terrorisme sobre l’atac amb ganivet prop de Buckingham\nLa Policia Metropolitana ha anunciat aquest dissabte l'obertura d'una investigació per terrorisme sobre l'atac que un home armat amb un ganivet va dur a terme a última hora del divendres contra dos agents als voltants del Palau de Buckingham.\nLa Policia Metropolitana ha anunciat aquest dissabte l’obertura d’una investigació per terrorisme sobre l’atac que un home armat amb un ganivet va dur a terme a última hora del divendres contra dos agents als voltants del Palau de Buckingham.\nA les 20.35 (hora local), un jove de 26 anys va aparcar en una zona prohibida prop d’un cotxe patrulla a The Mall. La Policia va veure que portava un arma llarga a l’interior del seu vehicle i el va intentar detenir. El sospitós es va resistir i va apunyalar els dos agents, que van sofrir ferides lleus en els braços.\nEl jove, que també va sofrir ferides lleus, finalment va poder ser arrestat. En un primer moment se’l va acusar de causar lesions físiques i assaltar a agents de Policia, però les autoritats britàniques han decidit aplicar a aquest cas la Llei Antiterrorista de l’any 2.000.\nTant l’agressor com els dos agents han rebut l’alta médica i ara el sospitós “està en una comissaria del centre de Londres per ser interrogat”. “Ja s’ha obert una investigació per determinar les circumstàncies” d’aquest atac, ha dit la Policia en un comunicat.\nEl Regne Unit es troba en estat d’alerta a causa dels nombrosos atemptats que s’han patit aquest últim any a Londres i Manchester, que s’emmarquen en l’ona d’atacs gihadistes que recorre Europa.


Un documental mostra el canvi climàtic a partir dels records\nL’Ajuntament de Viladecans i la Universitat de Barcelona presenten el documental Testimonis de Clima, el 18 de juny, a les 18.30 hores, al Casal Barri de Montserratina\nL’Ajuntament de Viladecans, amb la col·laboració de la Universitat de Barcelona, estrena avui dimarts 18 de juny, a partir de les 18.30 hores, el documental Testimonis del Clima, al Casal Barri de Montserratina. La presentació s’emmarca dins del Vilawatt de la Gent, un espai de trobada i aprenentatge obert a la ciutadania per conèixer temes relatius a la transició energètica i ecològica.\nTestimonis del Clima és un vídeo que forma part d’un treball divulgatiu realitzat per tècnics municipals i investigadors de la Universitat de Barcelona. L’estudi vol investigar les diferències de temperatures o fenòmens meteorològics entre l’actualitat i el passat, que demostren el canvi climàtic. La investigació se centra en el clima que va haver entre els anys 1940 i 1965, aproximadament. El resultat de la investigació es recull en aquest vídeo, a més d’una futura exposició i un programa formatiu per a les escoles de la ciutat.\nEl clima està canviant, any rere any, a una velocitat major segons ens diuen els científics, basant-se sobretot en l’anàlisi de les dades registrades pels termòmetres i pluviòmetres. La memòria climàtica de la gent, però, és també una dada molt important a tenir en compte per comprendre millor la magnitud del canvi climàtic en què estem immersos, complementària a les dades objectives que ens donen alguns instruments meteorològics. Els relats de la gent gran, testimonis d’un clima diferent del que tenim en l’actualitat, són d’un gran valor científic i humà. Testimonis del Clima aporta, amb els seus records i vivències personals, com era el clima del període 1940-1965 des d’una perspectiva diferent de la que ens donen els instruments científics; són vivències úniques, personals, que enriqueixen.\nEn el documental, gent gran de Viladecans recorda com era la meteorologia durant els anys 1940-1965 i explica anècdotes i experiències relacionades amb el clima d’aquell temps. L’estudi també vol que la memòria climàtica d’aquestes persones no caigui en l’oblit, que la pugui conèixer la gent més jove de Viladecans i, alhora, contribueixi a millorar el coneixement i les implicacions socials i ambientals que el canvi de clima porta associades i que d’altra manera no les podríem conèixer.


jrodr254 | MIRA QUÈ FEM A LA BÒBILA!! | Pàgina 5\n26 octubre 2017 jrodr254\tDeixa un comentari\nEls alumnes de 1r han iniciat el curs escolar amb moltes ganes d’aprendre i de fer nous amics!!\nA les hores de medi aprenem les normes bàsiques de socialització tot jugant en petits grups a diferents jocs tradicionals: el parxís, el memory, el dòmino,…\nAprenem a guanyar i a perdre, a tenir paciència i saber esperar el nostre torn, a comptar i a sumar, a fer anar la memòria, …. Però, sobretot, ens divertim jugant tots junts!\nHEM FET CODONYS AMB SUCRE!\nEls alumnes de 1r, a l’àrea de medi, estem treballant els fruits de la tardor.\nHem llegit la recepta per a fer codonys amb sucre i l’hem posat a la pràctica:\nPelar un codony.\nTallar-lo a trossets.\nPosar-li sucre per damunt.\nCoure 5 minuts al microones.\nJa pots tastar-lo.\nSeguint aquestes 5 passes ens han sortit uns codonys boníssims!\nUs animem a repetir la recepta a casa.\nPRIMER, LA PREHISTÒRIA:\n25 maig 2017 jrodr254\tDeixa un comentari\nPer començar el mes de maig vam anar els de primer A i B a l’Espluga de Francolí.\nVam aprendre com s’ho feien a la prehistòria per menjar, per viure, per caçar, per divertir-se, per fer foc, per defensar-se, per vestir-se, per posar-se “guapos”.\nVam construir una cabana amb pals i pells d’animals aprofitant una bauma.\nVam practicar la pintura rupestre amb una barreja d’ou, òxid i aigua.\nVam fer una visita guiada a la Cova de la Font Major on ens vam trobar amb molts humans, alguna bestiola i un os.\nTambé vam esmorzar, dinar i jugar en un parc amb tobogans, bancs, una font, lavabos…\nMOSTRA DE LECTURA EN VEU ALTA- CI\nL’objectiu número 1 de primer és aprendre a llegir.\nEns hi deixem esforç, temps, esforç, neurones, esforç, alegries, esforç…\nCap al mes d’abril, el Centre de lectura de Reus organitza la Mostra de lectura en veu alta.\nEnguany, quatre alumnes de primer hi han participat.\nDel 6 al 28 van estar preparant a casa les 8 lectures amb ajuda de la seva família i divendres… la mostra!\nNervis, mudar-se, nervis, viatge, nervis, seure a l’auditori, nervis, sorteig, nervis, mala sort? bona sort?…\nPreparar-se, pujar a l’escenari i llegir tan bé com siguis capaç de llegir.\nUna experiència nova, diferent, enriquidora.\nBIBLIOTECA ESCOLAR, ED. PRIMÀRIA 1r, ED. PRIMÀRIA 6è\nSISÈ I PRIMER: PADRINS DE LECTURA\n16 març 2017 jrodr254\tDeixa un comentari\nPassat el Carnaval hem iniciat una nova experiència: els alumnes de sisè fan de padrins de lectura dels alumnes de primer.\nMitja hora cada quinze dies. El padrí amb el seu fillol trien un dels llibres de la biblioteca de l’escola i… llegeixen. Ni més ni menys.\nOBSERVEM LA PASTANAGA -1r\n21 febrer 2017 jrodr254\tDeixa un comentari\nAprofitant unes pastanagues que ens han regalat, les hem observat per fora i per dins. Hem pensat perquè tenen pelets, perquè són de dos colors per dins… Les hem mirat, les hem olorat, les hem tastat…\nAixò mateix ho hem fet amb un cap de salmó, amb unes albergínies, amb pomes, carbasses… i encara som a mig curs!\nRESPIREM, BATEGUEM, VIVIM… APRENEM! 1r\nContinuant amb l’estudi del nostre cos per dintre, hem observat, tocat i olorat uns pulmons i un cor de debò. Hem comprovat com són: els pulmons tovets i flexibles mentre el cor és rugós i molt dur.\nPer tal d’entendre com funcionen els pulmons, els hem omplert d’aire. Ha calgut bufar amb molta força. Després els hem tallat per observar com eren per dintre: les habitacions que formen el cor, les portes que hi ha perquè entri i surti la sang, els tubs per on entra i surt l’aire…\nUn dia, aprofitant que la mama del Gabriel és metgessa i ens ha prestat el fonendoscopi, hem pogut comprovar com el nostre cor també batega.\nA més, moltes de les coses que hem après sobre el nostre cos, ens serviran per al proper tema de Medi Natural: els animals.\nEL COS PER DINS -1r\n2 febrer 2017 jrodr254\tDeixa un comentari\nA la classe de Medi Natural hem estudiat el cos per dins. Vam fer uns deures amb dues llistes: coses que entren al cos i coses que surten del nostre cos. Després hem investigat amb quins aparells del cos té a veure cada cosa que ha sortit a la llista.\nHem après moltes coses interessants, com que el pipí i la suor s’assemblen molt; que és millor respirar pel nas que per la boca; que els mocs, la cera de les orelles i les lleganyes ens defensen de les malalties que ens ataquen des de fora…\nTOTHOM SUMA! – 1r\n17 novembre 2016 jrodr254\tDeixa un comentari\nA classe de Mates hem après a dibuixar els números, estem aprenent a resoldre sudokus de 4, hem conegut en Desenes, hem fet itineraris d’anada i tornada, anem identificant triangles i quadrilàters, hem après a comptar fins a 20… i hem començat a sumar!\nPer parelles, sumem mongetes i les posem als foradets d’una ouera. Vet aquí el sistema:\nAPRENEM A LLEGIR- 1r


El conservador Giammattei guanya la presidència de Guatemala - À Punt\nEl conservador Giammattei guanya la presidència de Guatemala\nL’aspirant del partit Vamos ha superat la candidatura encapçalada per l’exprimera dama del país, Sandra Torres, per quasi 20 punts.\nEl guanyador de les eleccions presidencials de Guatemala, Alejandro Giammattei / José Cabezas (Reuters)\n12 d'agost 2019 - 10:07\nAmb més del 90% del vot escrutat, el candidat conservador, Alejandro Giammattei, ha guanyat les eleccions a la presidència de Guatemala que se celebraven aquest diumenge. Es disputava el càrrec amb l’exprimera dama del país, Sandra Torres.\nSegons els primers resultats oferits pel Tribunal Suprem Electoral, l’aspirant del partit Vamos suma un 59,13% dels suports (1.825.650 vots), mentre que la candidata de la Unitat Nacional de l’Esperança ha aconseguit el 40,87% (1.261.783 sufragis). La victòria del conservador és folgada, per una diferència de quasi 20 punts.\nMés de huit milions de guatemalencs estaven convocats a les urnes per a elegir el president que dirigirà el país durant els pròxims quatre anys. Alejandro Giammattei substituirà en el càrrec Jimmy Morales a partir del 14 de gener de l’any 2020.\nEntre els objectius del futur president de Guatemala destaca la lluita contra la corrupció, la violència i la desocupació. “El nostre país està polaritzat. Aquest és el moment de baixar les banderes, baixar les ideologies, i concentrar-nos en la lluita de construir aquesta Guatemala diferent”, ha assenyalat Giammattei en conéixer els resultats.


A por ellos - Bàrbara Lligadas\nDilluns, 6 de novembre de 2017 | 20:30h\nAquests dies es fa difícil escriure sobre tot el que està passant. Moltes emocions, moltes injustícies i molts silencis. Més encara quan ho has de fer per una publicació en paper, que trigarà dies en sortir al carrer i corres el risc que quan sigui llegida la informació ja estigui caducada. Però hi ha coses que mai caducaran, i que mai oblidarem.\nEscric aquestes paraules el 6 de novembre. I m’agradaria poder fer-ho sobre Viladecans. Sobre els propers macroprojectes urbanístics als quals haurem de fer front: el Pla de Llevant o el projecte dels terrenys industrials de la Roca. Sobre el compliment dels compromisos del Departament de Salut amb la ciutat, amb la posada en marxa del tercer CAP o l’ampliació de l’Hospital. O sobre les propostes que fem, com la subvenció de l’IBI per a famílies amb menys recursos, proposta rebutjada per l’equip de govern (PSC i ICV-EUiA) en un moment en què acaba d’incrementar aquest impost un 1’5%.\nPerò tenim més de mig Govern de la Generalitat a la presó i l’altra part acaba de ser deixada en llibertat amb mesures cautelars a Bèlgica perquè la jutgessa de l’Audiència Nacional n’ha demanat l’extradició. I en els darrers mesos s’han vulnerat infinitat de drets, drets fonamentals inclosos. Davant d’això, tot es relativitza i els esforços s’han de centrar en defensar allò essencial. Perquè, si no es respecten ni els drets fonamentals, què ens queda?\nPortem setmanes que tot el que prové de l’unionisme es podria resumir amb un “A por ellos”. La Fiscalia, la jutgessa Lamela, les manifestacions unionistes, els ciutadans que animaven els cossos policials de l’Estat que venien a apallissar-nos, el rei, els mitjans de comunicació de la caverna i d’altres més nostrats...\nI davant de tot això, què ens trobem per part del nostre Ajuntament? Una manca d’empatia generalitzada. Uns que molt tímidament et mostren cert suport, altres que són feliços amb tot el que està passant i uns tercers que callen. Silencis còmplices que fereixen. Davant la presó imposada a companys de partit, escollits democràticament a les urnes, resulta especialment dolorosa la manca de sensibilitat.\nPerò què podem esperar d’aquells que es manifesten amb feixistes sense cap tipus de complex en concentracions que acaben en violència? Què podem esperar d’aquells que cridaven fa uns mesos “Pedro, líbranos de Rajoy!” i ara es fan selfies amb la seva ministra de Salut i el seu delegat del govern, responsable de les càrregues policials de l’1 d’octubre? Què podem esperar d’aquells que han deixat la S i la C pel camí perquè han prioritzat per davant de tot la unitat territorial espanyola? Què podem esperar d’aquells que callen davant l’empresonament de més de la meitat del Govern de Catalunya escollit amb la major participació electoral de les darreres dècades?\nJo només puc sentir decepció per aquells que van ser els nostres companys de viatge. Què t’ha passat PSC? On està el PSC de Maragall? On està el PSC de l’Estatut? On està el PSC de Ciutadans pel Canvi? De debò no us adoneu que us esteu equivocant?